മുഖ്യ അന്വേഷണ ഉദ്യോഗസ്ഥന്റെ നിയമനം: ഹര്ജിയില് വിശദീകരണം തേടി കൊച്ചി: പോലീസ് ഉദ്യോഗസ്ഥര്ക്കെതിരായ പരാതികള് പരിഗണിക്കുന്ന സംസ്ഥാന പോലീസ് കംപ്ലെയിന്റ് അഥോറിറ്റിയില് മുഖ്യ അന്വേഷണ ഉദ്യോഗസ്ഥനെ നിയമിക്കാനുള്ള നടപടികള് പൂര്ത്തിയാക്കാന് സര്ക്കാരിനു നിര്ദേശം നല്കണമെന്ന ഹര്ജിയില് ഹൈക്കോടതി സംസ്ഥാന സര്ക്കാരിന്റെ വിശദീകരണം തേടി. പെരുമ്ബാവൂര് വെങ്ങോല സ്വദേശിയും റോഡ് ആക്സിഡന്റ് ഫോറം ഉപദേശക സമിതി അംഗവുമായ ജാഫര്ഖാന് നല്കിയ ഹര്ജിയില് ചീഫ് ജസ്റ്റീസ് എസ്. മണികുമാര്, ജസ്റ്റീസ് ഷാജി. പി. ചാലി എന്നിവരുള്പ്പെട്ട ഡിവിഷന് ബെഞ്ചാണ് ഈ നിര്ദേശം നല്കിയത്. ഹര്ജി ഓഗസ്റ്റ് ഒമ്ബതിനു പരിഗണിക്കാന് മാറ്റി.